Una atra segunda línia destacable sería la marcata por o río Main (tamién dita d'Speyer), a lo sud d'a quala la segunda mutación apareixe de tot (alemán alto u Oberdeutsch), mientres que a lo norte nomás lo fa parcialment (alemán meyo u Mitteldeutsch, conchunto de dialectos d'os que se deriva l'alemán stándard). Un eixemplo d'as variacions foneticas se puet veyer en a siguient tabla: